Vastenaovend virus, 't
Trögk nao Árse.

Teks 
Refrein:
Jao, dât virus is vastenaovend,
laot 't mâr kômme in ieders geval.
Daor guf 't gaar gen spuite veur,
dât stiët zoëmâr dân vör de deur.
Jao, dât virus is vastenaovend,
sliët in âs 'n bôm mit unne knal.
wât 't zekere doar vân is,
doe bliefs gezônd wie unne vis.

Mínse wât is d'r nôw wer loos,
groëte orkaan of is ut unnen hoos.
Felbônte wóllike trekke ovver 't Limburgslánd,
D'r is iets, dât haet ôs bijna in de hand.
Weej zien heej allemaol nów ovversteur,
haet daor dân neemus meddisiene veur.
Zien weej vör dât alles ingeént,
waor is d'n dokter daen dit virus kent.

Dokters zeg geej nów wât 't is,
Is 't 'n ziekte wât is d'r wer mis.
Gekleurde wóllike trekke ovver 't Limburgslánd,
dât is iets, mâr neet zoë-âs saharazand.
Adrenaline schuut in ôzze kop,
de tempratuur die löp heej hiel vlot ôp.
Zien weej vör dât alles ingeént,
waor is d'n dokter daen dit virus kent.

Limburg kiék now is um oow hin,
De vastenaovend guf ôs gôje zin
Griekse siertakies huür-se ovver 't Limburgslánd,
Nów daorum gaon weej dus neet nao Griekeland
Mâr unnen ouzo guf ôs gôje mod,
Is zon Grieks virus nôw wâl vör ôs good
Zien weej vör dât alles ingeént
Waor is d'n dokter daen dit virus kent.
Limburgish
Arcen
Hoesloze teks